Jucătoarea belarusă de tenis Arina Sabalenka, numărul 2 mondial, a fost eliminată, sâmbătă seară, în turul trei la Miami Open, la câteva zile după moartea fostului ei iubit, Konstantin Koltsov, decedat în condiții misterioase la 42 de ani.
Sabalenka a fost învinsă de sportiva ucraineană Anhelina Kalinina, locul 36 WTA, scor 6-4, 1-6, 6-1. În optimi, Kalinina va evolua cu sportiva Iulia Putinţeva, din Kazahstan, locul 68 mondial.
Afectată de moartea fostului iubit, Sabalenka a refuzat să dea orice fel de declarații. În schimb, ea s-a remarcat în timpul meciului cu Kalinina cu o criză de nervi, lovind cu racheta în suprafața de joc, după cum se poate vedea mai jos.